Neymar irid iġedded ma' Paris St Germain Il-player internazzjonali Brażiljan, Neymar Junior, informa lill-klabb tiegħu Paris St Germain li jixtieq iġedded il-kuntratt tiegħu. Dan il-player għandu kuntratt ta' sentejn oħra mat-team mill-belt kapitali Franċiża u minkejja li kien hemm ħafna spekulazzjoni dwar il-futur tiegħu, huwa jidher li se jiffirma ftehim ieħor mat-tim immexxi minn Thomas Tuchel. Neymar ingħaqad ma' Paris St Germain fis-sena 2017 u minn dakinhar huwa lagħab 55 partita filwaqt li skorja 49 goal f'55 partita. Fil-passat huwa lagħab ukoll ma' Santos u Barcelona. Din kienet aħbar tajba għall-partitarji akkaniti ta' PSG li marru fuq il-profili soċjali tagħhom sabiex jifirħu lil dan il-player li qed jitqies bħala l-istilla tat-team.